കനത്ത മഴ : 19 പേരെ മാറ്റി പാര്പ്പിച്ചു കല്പ്പറ്റ ആശങ്ക വിതച്ച് ജില്ലയില് കനത്ത മഴ. ദുരന്തനിവാരണ അതോറിറ്റി മഞ്ഞ അലര്ട്ട് പ്രഖ്യാപിച്ച ബുധനാഴ്ച ജില്ലയില് കനത്ത മഴയെ തുടര്ന്ന് 19 കുടുംബങ്ങളിെ്ല 83 പേരെ ദുരിതാശ്വാസ ക്യാമ്ബുകളിലേക്ക് മാറ്റി. അട്ടമല, പുഞ്ചിരിമട്ടം, പരപ്പന്പാറ, വാളാരംകുന്ന് പ്രദേശത്തെ കുടുംബങ്ങളെയാണ് മാറ്റിയത്. നാല് ദുരിതാശ്വാസ ക്യാമ്ബുകള് തുറന്നു. ഉരുള്പൊട്ടല് ഭീഷണിയുള്ള അട്ടമല ഏറാട്ട് കുണ്ട് കോളനിയിലെ ആറ് കുടുംബങ്ങളിലെ 31 പേരെ ചൂരല്മല മദ്രസയിലേക്ക് മാറ്റി. പുഞ്ചിരിമട്ടത്തെ നാല് കുടുംബങ്ങളിലെ 11 പേരെ വെള്ളാര്മല ഹൈസ്കൂളിലേക്കും പരപ്പന്പാറയിലെ മൂന്ന് കുടുംബങ്ങളിലെ 12 പേരെ കാടാശേരി ഏകാധ്യാപക വിദ്യാലയത്തിലേക്കും മാറ്റി. ക്യാമ്ബില് വരാന് മടിച്ച ആദിവാസികളെ ദുര്ഘടപാതകള് പിന്നിട്ട് ഏറെ പ്രയാസപ്പെട്ടാണ് അധികൃതര് സുരക്ഷിതകേന്ദ്രങ്ങളിലേക്ക് മാറ്റിയത്. വെെത്തിരി തഹസില്ദാര് പി പി അബ്ദുള് ഹാരിസിന്റെ നേതൃത്വത്തില് റവന്യൂ, വനം, പട്ടികവര്ഗ, പഞ്ചായത്ത് അധികൃതരുടെ നേതൃത്വത്തിലാണ് ആളുകളെ മാറ്റിപ്പാര്പ്പിച്ചത്. ബുധനാഴ്ച കനത്ത മഴപെയ്ത വെള്ളമുണ്ടയിലെ വാളാരംകുന്ന്, നെല്ലിക്കല്ച്ചാല്, പെരിങ്കുളം കോളനികളിലെ സുരക്ഷാഭീഷണിയിലായ കുടുംബങ്ങളെ പുളിഞ്ഞാല് ഹൈസ്കൂളിലേക്ക് മാറ്റി. രാത്രി വൈകിയും മാറ്റിപ്പാര്പ്പിക്കല് തുടര്ന്നു. മഞ്ഞ അലര്ട്ടാണെങ്കിലും തെക്കന് തമിഴ്നാട് തീരത്ത് രൂപപ്പെട്ട ചക്രവാതച്ചുഴി ഭീഷണി ഉയര്ത്തുന്ന സാഹചര്യത്തില് ജില്ലയില് ദുരന്തമുണ്ടായാല് നേരിടാന് സര്വ സന്നാഹങ്ങളും ഒരുക്കിയതായി കലക്ടര് എ ഗീത പറഞ്ഞു. ദുരിതാശ്വാസകേന്ദ്രങ്ങളാക്കാന് 365 കെട്ടിടങ്ങള് സജ്ജമാക്കി. പ്രതിരോധ സുരക്ഷാ കോറിലെ 29 അംഗങ്ങള് ജില്ലയിലെത്തി. എല്ലാ പൊലീസ് സ്റ്റേഷനുകളും സുരക്ഷാ സംവിധാനങ്ങളോടെ ദുരന്തത്തെ നേരിടാന് സര്വ സജ്ജമാണ്. ലൈഫ് ജാക്കറ്റുകള്, ബോട്ടുകള്, മരം മുറിച്ചുമാറ്റുന്ന യന്ത്രങ്ങള്, ജനറേറ്ററുകള്, വെളിച്ചം എത്തിക്കാനുള്ള സൗകര്യം തുടങ്ങി എല്ലാവിധ സജ്ജീകരണങ്ങളും സ്റ്റേഷനുകളില് ഒരുക്കി. ബാണാസുര, കാരാപ്പുഴ അണക്കെട്ടുകളിലെ സ്ഥിതി നിരീക്ഷിക്കാന് കെഎസ്ഇബി അധികൃതര് പ്രത്യേക സംവിധാനം ഏര്പ്പെടുത്തി. തദ്ദേശ സ്ഥാപനങ്ങളില് വാര്ഡടിസ്ഥാനത്തില് വാട്സ് ആപ്പ് ഗ്രൂപ്പുകള് രൂപീകരിച്ചു. കുടുംബശ്രീ അംഗങ്ങള് 8200 അയല്ക്കൂട്ട സെക്രട്ടറിമാരുടെ ഗ്രൂപ്പ് വഴി അറിയിപ്പുകള് കൈമാറും. മഞ്ഞ അലര്ട്ടിലും പെരുമഴ മഞ്ഞ അലര്ട്ടാണെങ്കിലും ജില്ലയില് ബുധനാഴ്ചയും പലയിടങ്ങളിലായി ഒറ്റപ്പെട്ട കനത്ത മഴപെയ്തു. കല്പ്പറ്റ, മാനന്തവാടി, മീനങ്ങാടി, അമ്ബലവയല്, വെള്ളമുണ്ട തുടങ്ങി നിരവധി പ്രദേശങ്ങളില് ഇടിമിന്നലോടുകൂടിയ ശക്തമായ മഴയാണ് പെയ്തത്. രാത്രിയോടെ മഴ കൂടുതല് ശക്തമായി. ബുധനാഴ്ച അമ്ബലവയലില് 14 മില്ലിമീറ്റര് മഴ രേഖപ്പെടുത്തി. പലയിടങ്ങളിലും അന്തരീക്ഷം കാര്മേഘാവൃതമായി മൂടിക്കെട്ടിയ നിലയിലായിരുന്നുവെങ്കിലും മഴ പെയ്തില്ല. ഏറ്റവും കൂടുതല് മഴ ലഭിക്കുന്ന പടിഞ്ഞാറത്തറ ഡാം പരിസരത്ത് മഴ കുറവായിരുന്നു. അതേസമയം അണക്കെട്ടുകളിലെ ജലനിരപ്പുയര്ന്നുവെങ്കിലും തുറന്നുവിടേണ്ട സാഹചര്യമില്ലെന്ന് എക്സിക്യുട്ടീവ് എന്ജിനിയര്മാര് പറഞ്ഞു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് എടവക, പൊഴുതന കുടുംബാരോഗ്യ കേന്ദ്രങ്ങള്ക്ക് ദേശീയ അംഗീകാരം ആവേശത്തോടെ സി എച്ച് കണാരന് ദിനം കോഴിയിറച്ചി വില ഉയരുന്നു ശബരിഗിരിയില് റെഡ് അലര്ട്ട് കാലാവസ്ഥാ പ്രവചനം : പിന്തുടരുന്നത് പഴയ മാതൃക പിടിതരാതെ മേഘചലനം ക്യാമ്ബുകളില് അന്നം മുടങ്ങില്ല കരുതലോടെ സര്ക്കാര് ദുരിത മേഖലയില് 3580 ചാക്ക് അരി എത്തിച്ചു കെഎസ്എഫ്ഇ പ്രവാസി ചിട്ടി അരലക്ഷം ഇടപാടുകാര് , കിഫ്ബി നിക്ഷേപം 521 കോടി അതിതീവ്രമഴ: മരണം 50 10 ജില്ലയില് മഞ്ഞ അലര്ട്ട് ഭാരവാഹിപ്പട്ടികയിലും തഴയപ്പെട്ട് ഉമ്മന്ചാണ്ടിയും ചെന്നിത്തലയും ജനറല് സെക്രട്ടറിമാരില് എട്ടുപേര് വേണുഗോപാല് പക്ഷക്കാര് കോവിഡ് വാക്സിന് കേരളം നൂറിലേക്ക് പത്തനംതിട്ടയില് ആദ്യഡോസ് നൂറ് ശതമാനം